క్వింటాలుకు రూ.25 పెంపు!
చెరకు గిట్టుబాటు ధరలకు ప్రభుత్వ మద్దతు
న్యూఢిల్లీ,మే 26: ప్రభుత్వం చెరకు రైతులకు గిట్టుబుధరలు కల్పించే లక్ష్యం తో క్వింటాలకు 25 రూపాయలు పెంచింది. అక్టోబరు నుంచి ప్రారంభం అయ్యే సీజన్‌కోసం క్వింటాలు ధర రూ.255గా నిర్ణయించింది. ఆర్థిక వ్యవహారాల కేబినెట్‌ కమిటీ ఈమేరకు చెరకు ధర పెంపు నిర్ణ యానికి ఆమోదం తెలిపింది. గిట్టుబాటుధరలపరంగా చెరకు రైతులు న్యాయపరంగా హామీ పొందగలిగే ధరగా భావిస్తారు. రాష్ట్ర ప్రభుత్వాలు కూడా తమ తమరాష్ట్రాల్లో సలహా ధర లేదా సూచనాత్మక ధరలను ప్రకటిస్తాయి. మిల్లర్లు ఎఫ్‌ఆర్‌పి ధరకంటే ఎక్కువ ఎంతకైనా కొనుగోలుచేసే వీలుంటుంది. ప్రస్తుతం చక్కెర మిల్లుల పరిస్థితి మెరుగుపడిందని 2017-18లో చక్కెరధరలు రూ.255 క్వింటాలుకు ఆమోదం తెలిపినట్లు ఆర్థికమంత్రి అరున్‌జైట్లీ వెల్లడిం చారు. ప్రస్తుతం ఉన్న ధరకంటే 10.6శాతం ఎక్కువ ఉందని ఆయన అన్నారు.
చెరకు మద్దతుధరలు ప్రాథమిక రికవరీరేటు 9.5శాతానికి లింకు అయి ఉంటుంది. వ్యవసాయ ధరల నిర్ణాయక సంస్థ చేసిన సిఫారసులకు అనుగుణంగానే ప్రస్తుత ధరలున్నా యని అభిప్రాయపడింది. ఈఏడాది ఎఫ్‌ఆర్‌పి ధరలు 230గా నిర్ణయించారు గరిష్టధరలకారణంగా ఉత్పత్తి వ్యయం పెరగడం వల్లనే ధరలు పెంచాల్సి వచ్చిం దన్న భావన ఉంది. మిల్లర్లు కూడా ఈ ధరను చెల్లించగలిగే స్థాయిలోనే ఉంటారని రానున్న రోజుల్లో చక్కెరధరలను కూడా సమీక్షించే అవకాశంఉందని నిపుణుల అంచనా. కొన్ని రాష్ట్రాలు ప్రస్తుత ఎఫ్‌ఆర్‌పి ధరకంటే ఎక్కువ ధరలు నిర్ణయిస్తే పరిస్థితిఏమిటన్న ప్రశ్నకు ప్రస్తుతం ఈ అంశం సుప్రీంకోర్టులో పెండింగ్‌లో ఉందన్నారు. చెరకు దిగుబడి ఈ ఏడాది 12శాతం దిగజారి 306.03 మిలియన్‌టన్నులకు చేరింది. కీలకమైన రాష్ట్రాలు మహారాష్ట్ర, కర్ణాటకల్లో కరువు పరిస్థితులు అలుముకోవడమేనని స్పష్టం అవుతున్నది. ఈసారి సాధారణ వర్షపాతఛాయలు అలుముకుంటాయన్న అంచనాలే వాతావరణ శాఖ ప్రకటించడంతో కొంతమేర దిగుబడులు ఆశాజనకంగా ఉండవచ్చని నిపుణులు చెపుతున్నారు.